*Projekts*

**LATVIJAS REPUBLIKAS MINISTRU KABINETS**

2019. gada Noteikumi Nr.

Rīgā (prot. Nr. . §)

**Grozījumi Ministru kabineta 2016. gada 8. marta noteikumos Nr. 146 “Noteikumi par profesionālo patentpilnvarnieku sarakstu, tā uzturēšanas kārtību un profesionālo patentpilnvarnieku kvalifikācijas eksāmena kārtību”**

Izdoti saskaņā ar Rūpnieciskā īpašuma institūciju

un procedūru likuma 124. pantu

un Brīvas pakalpojumu sniegšanas likuma

14. panta otro daļu

Izdarīt Ministru kabineta 2016. gada 8. marta noteikumos Nr. 146 “Noteikumi par profesionālo patentpilnvarnieku sarakstu, tā uzturēšanas kārtību un profesionālo patentpilnvarnieku kvalifikācijas eksāmena kārtību” (Latvijas Vēstnesis, 2016, 50. nr.) šādus grozījumus:

1. Izteikt 3.6. apakšpunktu šādā redakcijā:

“3.6. prakses vieta, prakses vietas adrese (norādāma obligāti), tālrunis, elektroniskā pasta adrese, oficiālā elektroniskā adrese, fakss, tīmekļvietne;”

2. Papildināt 3.7. apakšpunktu pēc vārda “civiltiesiskās” ar vārdu “atbildības”.

3. Aizstāt 4. punkta otrajā teikumā vārdus “vienas darbdienas” ar vārdiem “trīs darbdienu”.

4. Aizstāt 6. punkta ievaddaļā vārdu “piecu” ar vārdu “desmit”.

5. Svītrot 6.1. apakšpunktu.

6. Izteikt 6.2. apakšpunktu šādā redakcijā:

“6.2. pretendenta vai patentpilnvarnieka iesniegumu par ziņu (vai grozījumu ziņās) iekļaušanu sarakstā, iesniegumā norādot:

6.2.1. vārdu, uzvārdu;

6.2.2. personas kodu;

6.2.3. lūgumu iekļaut ziņas sarakstā vai veikt grozījumus saraksta ziņās;

6.2.4. sarakstā iekļaujamās vai grozāmās ziņas atbilstoši šo noteikumu 3. punktam;

6.2.5. patentpilnvarnieka civiltiesiskās atbildības apdrošināšanas līguma kopiju, ja grozījums tiek veikts atbilstoši šo noteikumu 3.7. apakšpunktam;

6.2.6. apliecinājumu par ziņu patiesumu;

6.2.7. iesnieguma parakstīšanas vietu, datumu un parakstu.”

7. Izteikt 8. punkta otro teikumu šādā redakcijā:

“Jebkura grozījuma izdarīšana sarakstā ir maksas pakalpojums, izņemot grozījumi par šo noteikumu 3.2., 3.7., 3.8. un 3.9. apakšpunktā noteikto informāciju.”

8. Papildināt 16. punkta trešo teikumu pēc vārdiem “komisijas priekšsēdētāju” ar vārdiem “un komisijas priekšsēdētāja vietnieku”.

9. Izteikt 20. punkta otro teikumu šādā redakcijā:

“Komisijas priekšsēdētājs uz savas prombūtnes laiku ir tiesīgs uzdot komisijas priekšsēdētāja pienākumus veikt komisijas priekšsēdētāja vietniekam vai citam komisijas loceklim.”

10. Papildināt ar 22.1 līdz 22.3 punktu šādā redakcijā:

“22.1 Ja, gatavojot komisijas sēdes darba kārtības projektu, komisijas sekretārs konstatē, ka darba kārtībā iekļautos jautājumus ir iespējams izskatīt attālināti, komisijas sekretārs par to informē komisijas priekšsēdētāju.

22.2 Ja komisijas priekšsēdētājs uzskata, ka komisijas sēdes darba kārtības projektā ir iekļauti jautājumi, kurus ir iespējams izskatīt attālināti, komisijas priekšsēdētājs nosaka komisijas sēdes datumu un laiku. Komisijas locekļi ne vēlāk kā divas stundas pirms noteiktā komisijas sēdes sākuma elektroniski komisijas sekretāram izsaka savu viedokli par visiem darba kārtībā iekļautajiem jautājumiem (par katru jautājumu atsevišķi vai darba kārtību kopumā).

22.3 Komisijas sekretārs apkopo informāciju, kuru izteikuši komisijas locekļi un informē komisijas priekšsēdētāju lēmuma pieņemšanai. Ja komisijas priekšsēdētājs pēc iepazīšanās ar komisijas locekļu viedokļiem nevar pieņemt lēmumu viedokļu dažādības dēļ, komisijas priekšsēdētājs nosaka komisijas sēdes datumu un laiku, kad notiks komisijas sēde klātienē.”

11. Izteikt 23. punkta pirmo teikumu šādā redakcijā:

“Klātienes komisijas sēdes protokolē.”

12. Papildināt ar 23.1 punktu šādā redakcijā:

“23.1 Attālinātās komisijas sēdes protokolē. Protokolā norāda komisijas priekšsēdētāja šo noteikumu 22.2punkta kārtībā noteikto komisijas sēdes datumu un laiku, sēdes protokolēšanas vietu, norāda, ka komisijas locekļi piedalās komisijas sēdē attālināti, kuri komisijas locekļi ir snieguši viedokli, iekļaujot to viedokli, darba kārtības jautājumus un pieņemtos lēmumus. Protokolu paraksta komisijas priekšsēdētājs un sekretārs. Protokolu glabā Patentu valdē.”

13. Papildināt 24. punkta otro teikumu pēc vārdiem “Eksāmena norises datumu” ar vārdiem “ne vēlāk kā”.

14. Izteikt 27. punktu šādā redakcijā:

“27. Pretendents, kurš vēlas kārtot eksāmenu, līdz 1. martam (eksāmena kārtošanai maijā) un līdz 1. septembrim (eksāmena kārtošanai novembrī) iesniedz Patentu valdē iesniegumu eksāmena kārtošanai, norādot:

27.1. vārdu, uzvārdu;

27.2. personas kodu;

27.3. lūgumu atļaut kārtot eksāmenu;

27.4. vienu vai vairākas specializācijas, kurā/-s vēlas kārtot eksāmenu;

27.5. apliecinājumu par valsts valodas zināšanām un vismaz divu svešvalodu zināšanām, atbilstoši Rūpnieciskā īpašuma institūciju un procedūru likuma 122. panta pirmajai daļai, kas ir pietiekamas profesionālai sadarbībai ar Latvijas un ārvalstu personām un institūcijām;

27.6. apliecinājumu par tiesībām, kuras ļauj pretendēt uz iekļaušanu sarakstā saskaņā ar Rūpnieciskā īpašuma institūciju un procedūru likuma 121. panta otro daļu, norādot iesnieguma pielikumā pievienotos dokumentus;

27.7. pasta adresi, elektroniskā pasta adresi, tālruņa numuru saziņai;

27.8. apliecinājumu par iesniegto ziņu patiesumu;

27.9. iesnieguma parakstīšanas vietu, datumu un parakstu.”

15. Izteikt 28.3. apakšpunktu šādā redakcijā:

“28.3. dokumentu, kurā detalizēti raksturo savu darba pieredzi ar rūpnieciskā īpašuma aizsardzību saistītā jomā attiecīgajā specializācijā, kurā pretendents piesakās kārtot eksāmenu.”

16. Papildināt 33. punktu pēc vārdiem “10 darbdienu laikā” ar vārdiem “no šo noteikumu 27. punktā noteiktā termiņa beigām”.

17. Izteikt 34. punktā šādā redakcijā:

“34. Komisijas lēmumu piecu darbdienu laikā nosūta pretendentam kā rakstveida paziņojumu uz pretendenta norādīto elektroniskā pasta adresi vai oficiālo elektronisko adresi, vai uz pretendenta norādīto pasta adresi.”

18. Izteikt 36. punktu šādā redakcijā:

“36. Komisijas sekretārs informē pretendentu par eksāmena norises vietu un laiku tajā pašā dienā, kad tiek nosūtīts lēmums par atļauju kārtot eksāmenu, nosūtot rakstveida paziņojumu un uzaicinājumu samaksāt maksu par eksāmena kārtošanu. Maksu par eksāmena kārtošanu pretendents samaksā Patentu valdes maksas pakalpojumu cenrādī noteiktajā apmērā ne vēlāk kā septiņas dienas pirms eksāmena kārtošanas.”

19. Izslēgt no 42. punkta pirmā teikuma vārdus “uzdotos jautājumus”.

20. Aizstāt 56. punktā skaitli “15” ar skaitli “10”.

21. Svītrot 58. punktā tekstu “(3. pielikums)”.

22. Papildināt ar 63.1 punktu šādā redakcijā:

“63.1 Ja pretendents neiesniedz iesniegumu par ziņu iekļaušanu sarakstā šo noteikumu 63. punktā noteiktajā termiņā, pretendents netiek iekļauts sarakstā un tam atkārtoti jākārto eksāmens, lai kandidētu uz iekļaušanu sarakstā.”

23. Papildināt 66. punktu ar otro teikumu šādā redakcijā:

“Pretendentam atkārtoti jākārto eksāmens, lai kandidētu uz iekļaušanu sarakstā.”

24. Izteikt 68.1. apakšpunktu šādā redakcijā:

“68.1. iesniegumu par dalībvalsts patentpilnvarnieka iekļaušanu sarakstā, norādot:

68.1.1. vārdu, uzvārdu;

68.1.2. personas kodu;

68.1.3. lūgumu iekļaut ziņas sarakstā atbilstoši Rūpnieciskā īpašuma institūciju un procedūru likuma 136. pantam;

68.1.4. sarakstā iekļaujamās ziņas atbilstoši šo noteikumu 3.1. līdz 3.6. apakšpunktam, papildus norādot sarakstes adresi Latvijas Republikā;

68.1.5. dokumentus, kas apliecina tiesības pretendēt uz iekļaušanu sarakstā saskaņā ar Rūpnieciskā īpašuma institūciju un procedūru likuma 136. pantu, pievienojot iesnieguma pielikumā dokumentus;

68.1.6. apņemšanos ar Patentu valdi, Rūpnieciskā īpašuma apelācijas padomi, tiesām un citām institūcijām nodrošināt profesionālu sadarbību valsts valodā;

68.1.7. apliecinājumu par ziņu patiesumu;

68.1.8. iesnieguma parakstīšanas vietu, datumu un parakstu.”

25. Svītrot 1., 2., 3. un 4. pielikumu.

Ministru prezidents A. K. Kariņš

Ministru prezidenta biedrs,

tieslietu ministrs J. Bordāns